[pic] | COMISIA COMUNITĂŢILOR EUROPENE |

Bruxelles, 6.11.2007

COM(2007) 689 final

COMUNICARE A COMISIEI CĂTRE CONSILIU ŞI PARLAMENTUL EUROPEAN

INSTRUMENTUL DE ASISTENŢĂ PENTRU PREADERARE (IPA) CADRUL FINANCIAR INDICATIV MULTIANUAL PENTRU PERIOADA 2009-2011

COMUNICARE A COMISIEI CĂTRE CONSILIU ŞI PARLAMENTUL EUROPEAN

INSTRUMENTUL DE ASISTENŢĂ PENTRU PREADERARE (IPA)CADRUL FINANCIAR INDICATIV MULTIANUAL PENTRU PERIOADA 2009-2011

Introducere

Cadrul financiar indicativ multianual (CFIM) pentru instrumentul de asistenţă pentru preaderare (IPA) este destinat să furnizeze informaţii privind defalcarea indicativă a pachetului financiar global al IPA, propusă de Comisie în conformitate cu articolul 5 din Regulamentul (CE) nr. 1085/2006 (Regulamentul IPA). Acesta face legătura între cadrul politic din pachetul pentru extindere şi procesul bugetar. Documentele indicative de planificare multianuală, care sunt întocmite pentru fiecare ţară beneficiară şi pentru fiecare program cu beneficiari multipli, prin intermediul cărora se acordă asistenţa pentru preaderare ţării respective, vor ţine seama de defalcarea indicativă propusă în CFIM.

CFIM se bazează pe un ciclu de programare trienal repetitiv. De regulă, se prezintă un CFIM pentru anii N, N+1 şi N+2 în ultimul trimestru al anului N-2 în cadrul pachetului pentru extindere, reprezentând o propunere de traducere în termeni financiari a priorităţilor politice prevăzute în pachetul financiar menţionat anterior, ţinând seama de cadrul financiar. Primul CFIM, care a acoperit perioada 2008-2010 (şi a inclus cifrele pentru 2007), a fost adoptat la 8 noiembrie 2006. Acest al doilea CFIM este întocmit pentru perioada 2009-2011. Acesta indică alocarea pachetului financiar pentru asistenţa de preaderare defalcată pe ţări şi componente pentru perioada menţionată şi indică, de asemenea, pachetul financiar regional şi orizontal, precum şi sumele alocate pentru cheltuielile de sprijin.

Priorităţile politice globale ale preaderării sunt prevăzute în parteneriatele europene şi de aderare, în rapoartele anuale privind progresele realizate şi în documentul de strategie de aderare, care sunt incluse în pachetul de extindere prezentat în fiecare an Consiliului şi Parlamentului European.

Programarea financiară strategică

1. Alocarea fondurilor între ţări

Punctul de plecare pentru alocările din 2007 a fost un angajament al Comisiei pentru a garanta că nicio ţară beneficiară nu va primi în 2007 mai puţin decât a primit în 2006 şi, în plus, că Bosnia şi Herţegovina şi Albania nu vor primi mai puţin decât media anuală a finanţării pe care a primit-o fiecare între 2004 şi 2006. Acest ultim aspect reflectă faptul că finanţarea pentru aceste ţări a fost prealimentată în 2004.

Cifrele începând cu 2008 au fost calculate pe baza alocărilor per capita citate în trecut ca indicator indirect al necesităţilor şi impactului. Ţinând seama de acest indicator, Balcanii de Vest ar trebui să-şi îmbunătăţească poziţia în cursul cadrului financiar actual, depăşind media de 23 € per capita (valoare exprimată în preţurile din 2004) pentru perioada 2004-2006, sumă primită în cadrul CARDS. În conformitate cu CFIM 2008-2010, acest rezultat ar trebui atins pentru toate ţările din Balcanii de Vest până în 2010 cel târziu. Cifrele pentru Balcanii de Vest în 2011 menţin aceste niveluri pentru fiecare ţară.

Pentru Croaţia şi Fosta Republică Iugoslavă a Macedoniei, care sunt ţări candidate, este preconizat un nivel de 30 € per capita (valoare exprimată în preţurile din 2004) până în 2008. Acest nivel este menţinut în perioada 2009-2011 pentru Croaţia. Pentru Fosta Republică Iugoslavă a Macedoniei, finanţarea calculată per capita continuă să crească, reflectând un nivel minim de finanţare necesar pentru consolidarea capacităţii administrative corespunzătoare, indiferent de mărimea ţării.

Pentru Turcia, ţinând seama de mărimea şi capacitatea de absorbţie a ţării, în perioada 2007-2011 va exista o creştere treptată a nivelului asistenţei per capita.

În procesul de alocare au fost luate în considerare necesităţile şi capacitatea de absorbţie ale fiecărei ţări.

2. Alocarea între componente

La determinarea alocărilor între componente, s-a ţinut seama în mod corespunzător de gradul de pregătire al sistemelor de gestionare descentralizate necesare punerii în aplicare a componentelor III, IV şi V în ţările candidate actuale, precum şi de necesitatea de a face ca finanţarea din cadrul componentei II, care se referă la cooperarea transfrontalieră cu statele membre, să corespundă finanţării echivalente acordate în cadrul rubricii 1b a Fondului European de Dezvoltare Regională (FEDR).

Prezentarea cifrelor

Tabelul următor conţine cifrele de mai sus în preţuri curente şi euro . Acesta indică alocările pe ţări şi componente, pachetele financiare pentru programele regionale şi multinaţionale şi sumele alocate pentru cheltuielile de sprijin. Conform practicii curente, finanţarea pentru Kosovo[1] este indicată separat şi va face obiectul unui document indicativ de planificare multianuală distinct. Din motive practice, sunt incluse şi cifrele pentru 2007 şi 2008.

Cheltuieli de sprijin

Acest pachet financiar acoperă costurile administrative direct legate de punerea în aplicare a IPA. În 2007 şi 2008, acesta include şi costurile administrative pentru eliminarea treptată a finanţărilor pentru preaderare anterioare, inclusiv pentru Bulgaria şi România.

Alocarea pentru programele regionale şi orizontale

Regulamentul IPA prevede o coordonare aprofundată între donatori, în special cu instituţiile financiare internaţionale, cu scopul de a optimiza influenţa ajutoarelor financiare. Facilitatea actuală pentru eficienţă energetică va fi extinsă în continuare la Balcanii de Vest. Cooperarea cu Fondul european pentru Europa de Sud-Est va continua să promoveze investiţiile private (microîntreprinderi şi IMM-uri) şi se va dezvolta o nouă facilitate pentru infrastructură, în cooperare cu BEI şi alte instituţii financiare internaţionale, în vederea promovării investiţiilor în sectoarele transporturilor, energiei, mediului, precum şi în sectorul social. O facilitate de finanţare pentru societatea civilă va fi alimentată simultan de programele regionale şi naţionale.

Finanţarea administraţiilor civile interimare va continua în 2008, în special pentru misiunea ONU în Kosovo (MINUK) şi Oficiul Înaltului Reprezentant (OHR) în Bosnia şi Herţegovina.

Cadrul financiar indicativ multianual: Defalcarea pachetului financiar alocat instrumentului de asistenţă pentru preaderare 2009-2011 în alocări pe ţări şi pe componente

Ţara | Componenta | 2007 | 2008 | 2009 | 2010 | 2011 |

CROAŢIA | Asistenţă pentru tranziţie şi consolidare a instituţiilor | 49,611,775 | 45,374,274 | 45,601,430 | 39,483,458 | 39,959,128 |

Cooperare transfrontalieră | 9,688,225 | 14,725,726 | 15,898,570 | 16,216,542 | 16,540,872 |

Dezvoltare regională | 45,050,000 | 47,600,000 | 49,700,000 | 56,800,000 | 58,200,000 |

Dezvoltarea resurselor umane | 11,377,000 | 12,700,000 | 14,200,000 | 15,700,000 | 16,000,000 |

Dezvoltare rurală | 25,500,000 | 25,600,000 | 25,800,000 | 26,000,000 | 26,500,000 |

Total | 141,227,000 | 146,000,000 | 151,200,000 | 154,200,000 | 157,200,000 |

FOSTA REPUBLICĂ IUGOSLAVĂ A MACEDONIEI | Asistenţă pentru tranziţie şi consolidare a instituţiilor | 41,641,613 | 39,922,001 | 38,128,499 | 36,317,068 | 34,503,410 |

Cooperare transfrontalieră | 4,158,387 | 5,277,999 | 5,571,501 | 5,682,932 | 5,796,590 |

Dezvoltare regională | 7,400,000 | 12,300,000 | 20,800,000 | 29,400,000 | 35,000,000 |

Dezvoltarea resurselor umane | 3,200,000 | 6,000,000 | 7,100,000 | 8,400,000 | 9,400,000 |

Dezvoltare rurală | 2,100,000 | 6,700,000 | 10,200,000 | 12,500,000 | 14,000,000 |

Total | 58,500,000 | 70,200,000 | 81,800,000 | 92,300,000 | 98,700,000 |

TURCIA | Asistenţă pentru tranziţie şi consolidare a instituţiilor | 256,702,720 | 250,165,819 | 233,200,653 | 211,312,664 | 230,620,919 |

Cooperare transfrontalieră | 2,097,280 | 8,834181 | 9,399,347 | 9,587,336 | 9,779,081 |

Dezvoltare regională | 167,500,000 | 173,800,000 | 182,700,000 | 238,100,000 | 291,400,000 |

Dezvoltarea resurselor umane | 50,200,000 | 52,900,000 | 55,600,000 | 63,400,000 | 77,600,000 |

Dezvoltare rurală | 20,700,000 | 53,000,000 | 85,500,000 | 131,300,000 | 172,500,000 |

Total | 497,200,000 | 538,700,000 | 566,400,000 | 653,700,000 | 781,900,000 |

ALBANIA | Asistenţă pentru tranziţie şi consolidare a instituţiilor | 54,318,790 | 61,111,756 | 70,917,079 | 82,711,421 | 84,301,650 |

Cooperare transfrontalieră | 6,681,210 | 9,588,244 | 10,282,921 | 10,488,579 | 10,698,350 |

Total | 61,000,000 | 70,700,000 | 81,200,000 | 93,200,000 | 95,000,000 |

BOSNIA ŞI HERŢEGOVINA | Asistenţă pentru tranziţie şi consolidare a instituţiilor | 58,136,394 | 69,854,783 | 83,892,254 | 100,688,099 | 102,681,861 |

Cooperare transfrontalieră | 3,963,606 | 4,945,217 | 5,207,746 | 5,311,901 | 5,418,139 |

Total | 62,100,000 | 74,800,000 | 89,100,000 | 106,000,000 | 108,100,000 |

MUNTENEGRU | Asistenţă pentru tranziţie şi consolidare a instituţiilor | 27,490,504 | 28,112,552 | 28,632,179 | 29,238,823 | 29,843,599 |

Cooperare transfrontalieră | 3,909,496 | 4,487,448 | 4,667,821 | 4,761,177 | 4,856,401 |

Total | 31,400,000 | 32,600,000 | 33,300,000 | 34,000,000 | 34,700,000 |

SERBIA | Asistenţă pentru tranziţie şi consolidare a instituţiilor | 181,496,352 | 179,441,314 | 182,551,643 | 186,206,679 | 189,956,810 |

Cooperare transfrontalieră | 8,203,648 | 11,458,686 | 12,248,357 | 12,493,321 | 12,743,190 |

Total | 189,700,000 | 190,900,000 | 194,800,000 | 198,700,000 | 202,700,000 |

KOSOVO[2],[3] | Asistenţă pentru tranziţie şi consolidare a instituţiilor | 68,300,000 | 121,993,920 | 63,339,798 | 64,484,594 | 65,828,286 |

Cooperare transfrontalieră | 0 | 2,706,080 | 2,760,202 | 2,815,406 | 2,871,714 |

Total | 68,300,000 | 124,700,000 | 66,100,000 | 67,300,000 | 68,700,000 |

Total programe pe ţară | 1,109,427,000 | 1,248,600,000 | 1,263,900,000 | 1,399,400,000 | 1,547,000,000 |

Total programe pe ţară | 1,109,427,000 | 1,248,600,000 | 1,263,900,000 | 1,399,400,000 | 1,547,000,000 |

Programe regionale şi orizontale | 108,980,000 | 140,700,000 | 160,000,000 | 157,700,000 | 160,800,000 |

COSTURI ADMINISTRATIVE | 44,793,000 | 54,000,000 | 56,500,000 | 64,600,000 | 75,000,000 |

TOTAL GENERAL | 1,263,200,000 | 1,433,300,000 | 1,480,400,000 | 1,621,700,000 | 1,782,800,000 |

Cifrele sunt exprimate în euro, în preţurile curente.

[1] În conformitate cu Rezoluţia 1244 a Consiliului de Securitate al ONU.

[2] În conformitate cu Rezoluţia 1244 a Consiliului de Securitate al ONU.

[3] În scrisoarea rectificativă nr. 1 la proiectul preliminar de buget 2008, Comisia a propus, ca parte a unei mobilizări mai largi a unor noi fonduri de sprijin pentru stabilitate şi dezvoltare în Kosovo, să majoreze finanţarea IPA pentru Kosovo în 2008 cu 60 milioane de euro. Se ţine cont aici de această sporire a alocării 2008 pentru Kosovo.